b"\n_START_ARTICLE_\nHepatizonas\n_START_PARAGRAPH_\nHepatizonas (gr. \xe1\xbc\xa7\xcf\x80\xce\xb1\xcf\x81 'kepenys'), kitaip juodoji Korinto bronza - labai vertingas Antikos laik\xc5\xb3 lydinys._NEWLINE_Manoma, kad tai buvo vario lydinys su nedaug aukso ir sidabro (galb\xc5\xabt iki 8\xc2\xa0% kiekvieno i\xc5\xa1 \xc5\xa1i\xc5\xb3 metal\xc5\xb3), kuris sudaro tamsiai pupuri\xc5\xa1k\xc4\x85 patin\xc4\x85, primenan\xc4\x8di\xc4\x85 kepen\xc5\xb3 spalv\xc4\x85. \xc5\xa0is lydinys minimas antikiniuose tekstuose, bet i\xc5\xa1likusi\xc5\xb3 pavyzd\xc5\xbei\xc5\xb3 n\xc4\x97ra._NEWLINE_Hepatizonas laikomas antra pagal vertingum\xc4\x85 bronzos r\xc5\xab\xc5\xa1imi. Plinijus Vyresnysis savo \xe2\x80\x9eGamtos istorijoje\xe2\x80\x9c mini, kad hepatizonas yra ma\xc5\xbeiau vertingas negu Korinto bronza, kurioje yra daugiau aukso ir sidabro ir kuri primena brangiuosius metalus, bet vertingesnis u\xc5\xbe Delo ir Eginos bronz\xc4\x85._NEWLINE_D\xc4\x97l tamsios spalvos hepatizonas buvo vertinamas kaip med\xc5\xbeiaga statuloms. Pagal Plinij\xc5\xb3, tiek hepatizono, tiek Korinto bronzos gamybos metodai prarasti._NEWLINE_Pana\xc5\xa1\xc5\xabs lydiniai \xc5\xbeinomi ir u\xc5\xbe Europos rib\xc5\xb3. Pavyzd\xc5\xbeiui, \xc5\xa1akudas yra japoni\xc5\xa1kas aukso ir vario bilonas su b\xc5\xabdinga tamsiai m\xc4\x97lynai purpuri\xc5\xa1ka patina."